
JELGAVAS PILSĒTAS DOME
JELGAVAS  PAULA BENDRUPA PAMATSKOLA
Reģ. Nr. 2822902715
Filozofu iela 50, Jelgavā, LV – 3001, tālr. 63021773, e-pasts: pbp@izglitiba.jelgava.lv

IEKŠĒJIE NOTEIKUMI
2020. gada 26. augustā									
   Izdoti saskaņā ar Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai” 25.punktu 
Mācību procesa organizēšanas kārtība 2020./2021.mācību gadā

1. Vispārīgie jautājumi

1.1. Kārtība nosaka epidemioloģiskās drošības pasākumus, kas veicami, lai ierobežotu Covid-19 infekcijas izplatību Jelgavas Paula Bendrupa pamatskolā (turpmāk tekstā- pamatskola), lai pēc iespējas mazinātu skolēnu, skolotāju un darbinieku inficēšanās riskus, lai īstenotu pamatizglītības programmu apgūšanu klātienē, ievērojot tādus piesardzības pasākumus, kā informēšana, distancēšanās un higiēnas prasību ievērošana.
1.2. Ar direktores rīkojumu pamatskolā tiek norīkotas atbildīgās personas, kuras koordinē noteiktās kārtības ieviešanu un uzraudzību.
1.3. Pamatskolā netiek pieļauta personu ar elpceļu infekcijas slimību pazīmēm klātbūtne.
1.4. Pamatskola informē darbiniekus, skolēnus un viņu likumiskos pārstāvjus par nepieciešamību sekot savam veselības stāvoklim, par Covid-19 simptomiem un individuāliem profilakses pasākumiem un rīcību, ja kādam parādās elpceļu infekcijas simptomi. 
1.5. Nav vēlama likumisko pārstāvju vai pavadošo personu atrašanās pamatskolā.
1.6. Skolēni ar infekcijas slimības pazīmēm netiek uzņemti pamatskolā.
1.7. Pamatskola pēc iespējas nodrošina, ka visas mācību aktivitātes un pasākumi notiek skolēnu grupai vai klasei atsevišķi, iespēju robežās mazinot to skolēnu skaitu, kas nonāk ciešā kontaktā un iespēju robežās mazina šo grupu vai klašu savstarpējo sastapšanos. 

2. Mācību procesa organizācija
2. 
2.1. Mācību procesa plānošanu nodrošina direktores vietnieks (izglītības jomā), ņemot vērā ieteikumus par mācību procesa īstenošanas iespējamiem modeļiem (A, B vai C modelis).
2.2. Ārpusstundu plānošanu nodrošina direktores vietnieks (audzināšanas jomā).
2.3. Mācības visiem skolēniem visās izglītības programmās notiek klātienē (A modelis).
2.4. Mācību stundas/nodarbības tiek organizētas individuāli un grupās vai ievērojot grupu komplektēšanas principu, lai tās būtu nošķirtas, savstarpēji noslēgtas:
2.4.1. 1.grupa – programmas kods 21015711 1.-4. klašu skolēni, programmas kods 21015811 1.-9. klašu skolēni. Mācību process notiek internāta ēkas 3. stāvā.
2.4.2. 2.grupa – programmas kods 21015821 1.-4. klašu skolēni, programmas kods 21015911 1.-9. klases skolēni,  programmas kods 21015921 1.-9. klases skolēni.  Mācību process notiek internāta ēkas 2. stāvā. 
2.4.3. 3.grupa – programmas kods 21015711 5.-7. klašu skolēni, programmas kods 21015721 1.-4. klases skolēni, programmas kods 21015821 5.-9. klašu skolēni. Mācību process notiek skolas ēkā.
2.5. Nepieciešamības gadījumā tiek lietoti atbilstoši individuālās aizsardzības līdzekļi, lai mazinātu inficēšanās riskus. 
2.6. Mācību stundu laikā var tikt organizētas dinamiskās pauzes, nodrošinot regulāru telpu vēdināšanu. 
2.7. Pedagogi, kuri māca atsevišķus mācību priekšmetus (piemēram, vizuālā māksla, angļu valoda, mūzika), dodas pie iskolēniem uz klases telpu.
2.8. 1.-4.klašu skolēni no 1. un 3.grupas un visi skolēni no 3.grupas uz sporta stundām dodas sporta skolotāja pavadībā. 
2.9. Dabaszinības un sporta stundas , ja tas saskan ar mācību stundas mērķi un sasniedzamo rezultātu, pedagogi plāno un vada āra vidē.
2.10. 3.grupas skolēni uz sporta stundām sporta zālē dodas tikai caur stikla galeriju.
2.11. Skolēnu ierašanos pamatskolā, mācību stundās un atpūtu starpbrīžos, aiziešanu no pamatskolas, kā arī citas aktivitātes skolā organizē pēc iespējas nodrošinot plūsmu nepārklāšanos un distancēšanos:
2.11.1. 1.grupas skolēni  ienāk skolā pa sporta halles ieeju un dodas uz internāta ēkas 3. stāvu, kur ir izveidota pagaidu ģērbtuve. Virsdrēbes un maiņas apavus nodod 316.kabinetā;
2.11.2. 2.grupas skolēni ienāk skolā pa stikla galerijas durvīm, noģērbjas 1.stāva garderobē un dodas uz internāta ēkas 2.stāvu pa jaunajām kāpnēm;
2.11.3. 3.grupas skolēni ienāk skolā pa centrālo ieeju, noģērbjas 1.stāva garderobē un dodas uz mācībām skolas ēkā. Skolēni,  programmas kods 21015721, noģērbjas savās atpūtas telpās – internāta ēkā.
2.12. Tiem skolēniem, kuri atrodas pašizolācijā vai mājas karantīnā un var mācīties attālināti (tikai mājās), kamēr pārējie mācās pamatskolas telpās, skolotāji veido individuāli pielāgotu mācību plānu un nodrošina atgriezenisko saiti.


3. Skolēnu ēdināšanas nodrošināšana

3.1. Skolēnu ēdināšana tiek organizēta, ievērojot Covid-19 infekcijas izplatības ierobežojošus pasākumus. 
3.2.  Skolēnu ēdināšana tiek nodrošināta trīs pārtraukumos, ievērojot dalījumu grupās:
3.2.1. [bookmark: _GoBack]10.50 uz pamatskolas ēdnīcu dodas 2.grupa klases audzinātāja vai tā mācību priekšmeta skolotāja pavadībā, kurš vadīja mācību stundu;
3.2.2. 11.50 uz pamatskolas ēdnīcu dodas 1.grupa klases audzinātāja vai tā mācību priekšmeta skolotāja pavadībā, kurš vadīja mācību stundu; 
3.2.3. 12.50 uz pamatskolas ēdnīcu dodas 3.grupa mācību priekšmeta skolotāja pavadībā, kurš vadīja mācību stundu.
3.3. Skolas ēdnīcas priekštelpā tiek nodrošināta roku mazgāšanas iespēja ar siltu ūdeni un ziepēm.
3.4. Katrai klasei ēdināšana tiek nodrošināta pie klasei norādītā galda.
3.5. Lai nodrošinātu ēdinātājam precīzu informāciju par skolēnu skaitu, klašu audzinātāji katru dienu līdz pulksten 9:00 precizē izglītojamo skaitu un informē par to pamatskolas ēdnīcas atbildīgo personu. 
3.6. Ēdināšanas pakalpojuma sniedzēji rūpējas par sanitāro un higiēnas normu ievērošanu atbilstoši tiesību aktos noteiktajai kārtībai.

4. Komunikācija un saziņa, skolēnu reģistrācija
4. 
4.1. Pamatskolas vadības un skolotāju komunikācija ar skolēniem norisinās klātienē, saziņā ar likumiskajiem pārstāvjiem tiek izmantotas dažādas formas - e-pasts, tālrunis, e-klase, iestādes mājas lapa, izvēloties efektīgāko pieejamo saziņas formu un veidu. 
4.2. Skolēnu apmeklējumi katru darba dienu tiek reģistrēti e-klases sistēmā atbilstoši stundu sarakstam.

5 . Skolotāju atbildība
5. 
5.1. Skolotāji, strādājot pamatskolas telpās, ir atbildīgi par mācību procesa īstenošanu un higiēnas prasību ievērošanu.
5.2. Skolotāji veic skolēnu mācību stundu apmeklējuma uzskaiti līdz katras mācību stundas beigām.
5.3. Interešu izglītības pulciņu skolotāji veic precīzu uzskaiti par skolēnu dalību.
5.4. Skolotāji nodrošina regulāru telpu vēdināšanu un pārrauga higiēnas prasību nodrošināšanu klasē. 
5.5. Skolotāji pārrauga, lai skolēni pēc nepieciešamības izmantotu dezinfekcijas līdzekļus un nodrošina  mācību līdzekļu dezinfekciju. 
5.6. Skolotāji nekavējoties informē direktora vietnieku, ja ir aizdomas par skolēna veselības stāvokļa pasliktināšanos. 
5.7. Klases audzinātājs vai internāta skolotājs sazinās ar skolēnu un tā likumiskajiem pārstāvjiem, ja skolēns neapmeklē pamatskolu un, ja e-klasē nav informācijas par prombūtnes iemesliem. Par to ir jāinformē direktores vietnieks.
5.8. Skolēnu uzturēšanās kārtību sporta zāles ģērbtuvēs uzrauga un nodrošina sporta skolotāji.

6. Darbinieku atbildība
6. 
6.1. Pamatskolas apmeklētāju (preču piegādātāju, pakalpojumu sniedzēju u.c., izņēmuma gadījumos skolēnu likumisko pārstāvju, pavadošo personu (asistentu)) reģistru katrai darba dienai veido dežurants. 
6.2. Pedagoģisko darbinieku reģistru katrai darba dienai veido direktora vietnieks.
6.3. 1.grupas atbildīgā persona 1.-4.klašu izglītojamos no plkst. 8.00 sagaida sporta halles vestibilā un nodrošina skolēnu saņemšanu no likumiskajiem pārstāvjiem un nepieciešamības gadījumā pavada līdz klašu telpām 3.stāvā.  Beidzoties mācību procesam, nodod skolēnus likumiskajiem pārstāvjiem.
6.4. 2.grupas atbildīgā persona 1.-4.klašu skolēnus no plkst. 8.00 sagaida pie pamatskolas centrālās ieejas un nodrošina skolēnu saņemšanu no likumiskajiem pārstāvjiem un nepieciešamības gadījumā pavada līdz klašu telpām 2.stāvā.  Beidzoties mācību procesam, nodod skolēnus likumiskajiem pārstāvjiem.
6.5. Skolēnus un sporta pedagogus no Jelgavas 5. vidusskolas un Jelgavas Bērnu un jaunatnes sporta skolas, kuri sporta stundas un futbola treniņus apmeklē pamatskolas sporta hallē, reģistrē apmeklētāju lapā. 
6.6. Apkopējas darba pienākumus veic atbilstoši telpu uzkopšanas grafikam, pastiprināti veicot sanitāro mezglu, gaiteņu, durvju rokturu, kāpņu margu u.c. virsmu apstrādi. 
6.7. Direktores vietnieks administratīvi saimnieciskajā darbā nodrošina regulāru dezinfekcijas līdzekļu,  telpu uzkopšanas inventāra un citu aizsardzības līdzekļu iegādi un pārrauga telpu uzkopšanu. 
6.8. Direktores vietnieki  sadarbībā ar sociālo pedagogu apkopo informāciju par skolēnu neattaisnotajiem kavējumiem,  izvērtē citus ierakstus un organizē preventīvo darbu. 

7. Likumisko pārstāvju atbildība

7.1. Skolēna likumiskajiem pārstāvjiem nekavējoties jāinformē klases audzinātājs vai skolas vadības pārstāvji, ja skolēnam konstatēta Covid-19 infekcija vai skolēns ir bijis tiešā kontaktā ar Covid-19 inficētu personu.
7.2. Skolēnu likumiskie pārstāvji apmeklē skolas lietvedību, ievērojot valstī noteiktās prasības un šos kārtības noteikumus attiecībā uz higiēnas un dezinfekcijas prasībām publiskās iestādēs.
7.3. Trešo personu (ārpakalpojumu sniedzēju, pašvaldības darbinieku, saimnieciskā darba nodrošināšanas personu u.c.) uzturēšanās pamatskolā iepriekš attālināti jāsaskaņo ar pamatkolas direktori vai vietniekiem. Ierodoties pamatskolā, pie pamatkolas dežuranta jāreģistrējas, jāievēro pamatskolā noteiktie epidemioloģiskie drošības noteikumi.
7.4. Skolēnus nepieciešamības gadījumā sagaida likumiskie pārstāvji pie pamatskolas ieejas vai skolas teritorijā, ievērojot iespēju distancēties.

8. Higiēnas prasību nodrošināšana
8. 
9. 
8.1. Tehniskais personāls veic telpu uzkopšanu nodrošinot: 
8.1.1. regulāru telpu mitro uzkopšanu – mazgāt grīdas, slaucīt putekļus, īpašu uzmanību pievēršot virsmu un priekšmetu tīrībai un dezinfekcijai, kuriem bieži pieskaras darbinieki, skolēni;
8.1.2. sanitāro telpu un citu koplietošanas telpu uzkopšanu un dezinfekciju;
8.1.3. regulāru atkritumu urnu iztukšošanu;
8.1.4. nodrošina regulāru gaiteņu vēdināšanu katras mācību stundas laikā ne mazāk par 10 minūtēm.
8.2.  Pie pamatskolas māsas un ēkas dežuranta tiek uzglabātas vienreizējās medicīniskās aizsargmaskas neparedzētiem apstākļiem.
8.3.  Pamatskola gaiteņos un koplietošanas telpās tiek izvietota informācija ar atgādinājumiem par higiēnas normu ievērošanu.
8.4.  Visās klašu grupās pamatskolas iekštelpās obligāti tiek lietoti maiņas apavi. Par maiņas apavu lietošanu atbildīgs ir klases audzinātājs.

9. Rekomendācijas personīgās higiēnas ievērošanai 
9. 
9.1.  Sekot līdzi savam veselības stāvoklim un nedoties uz pamatskolu ar elpošanas ceļu infekcijas slimības pazīmēm (klepus, sāpes kaklā, paaugstināta ķermeņa temperatūra). 
9.2.  Regulāri un rūpīgi mazgāt rokas ar ziepēm (īpaši pirms ēdienreizēm, pēc tualetes apmeklējuma, pēc klepošanas un šķaudīšanas, pēc sabiedrisko vietu apmeklēšanas/pastaigas ārā) un dezinficēt rokas ar dezinfekcijas līdzekli.
9.3.  Pamatskola nodrošina, ka roku nosusināšanai tiek lietoti vienreizlietojamie papīra dvieļi.
9.4.  Klašu skolotāji/internāta skolotāji māca izglītojamajiem pareizi mazgāt rokas, ievērojot SPKC mājas lapā publicētos ieteikumus „Roku mazgāšana”.
9.5. Klašu skolotāju un mācību priekšmetu skolotāju pārziņā ir 70% spirtu saturošie roku un virsmu dezinfekcijas līdzekļi, un nepieciešamības gadījumā tos lieto roku un virsmu dezinfekcijai.
9.6. Mācību procesā darbinieki, izglītojamie un likumiskie pārstāvji lieto tikai personīgos rakstāmpiederumus un iespēju robežās mazina rakstāmpiederumu nodošanu no vienas personas citai.
9.7. Klašu audzinātāji/internāta skolotāji rūpīgi izvērtē koplietošanas priekšmetus, spēles un rotaļlietas telpās. Neizmanto rotaļlietas un citus priekšmetus, kurus nav iespējams mazgāt vai dezinficēt. 
9.8. Iespēju robežās  ievērot distanci un izvairīties no tuva kontakta ar personu, kura slimo ar akūtu elpceļu infekciju (ieteikums – vismaz 2 metru distance). 


10. Internāta izmantošana
10. 
10.1. Skolēni koplietošanas telpas izmanto tikai nepieciešamības gadījumā.
10.2. Koplietošanas telpās ir pieejams silts ūdens un ziepes roku mazgāšanai. 
10.3. Internātā dzīvojošo skolēnu likumisko pārstāvju apmeklējumus organizē:
10.4. iepriekš saskaņojot ar klases vai internāta skolotāju;
10.5. katru reizi reģistrējot apmeklētāju (atzīmējot apmeklētāja vārdu, uzvārdu un kontaktinformāciju, kā arī norādot vizītes laiku); 
10.5.1. atsevišķā telpā, vienā apmeklējuma reizē pieļaujama ne vairāk kā viena persona (izņēmuma gadījumā vairāki vienas ģimenes locekļi, kas dzīvo vienā mājsaimniecībā); 
10.5.2. pamatskolas  teritorijā, kur vieglāk ievērot distancēšanos, ja ir  atbilstoši laikapstākļi, pieļaujami vairāki apmeklētāji.
10.6.  Apmeklējuma laikā pamatskola nodrošina dezinfekcijas līdzekļu pieejamību.

11. Citi norādījumi
11. 
11.1. Ievērot personas datu aizsardzību un neizplatīt informāciju par konkrētajām ar Covid-19 inficētajām personām. 
11.2. Pamatskola veic rūpīgu skolēnu veselības novērošanu katru dienu, mērot ķermeņa temperatūru, nosakot elpošanas ritmu (ja elpošana pārsniedz 25 reizes minūtē, ir jāapsver aizdomas par elpošanas ceļu infekcijas slimību).
11.3. Par pasākumiem, kuri tiek organizēti ārpus pamatskolas telpām, tiek informēti skolēnu likumiskie pārstāvji un tiek nodrošināta pasākuma dalībnieku uzskaite.
11.4. Medicīniskās sejas maskas izmanto, ja palielinās inficēšanās risks ar Covid-19 infekciju.
11.5. Ar minēto kārtību skolēni, viņu likumiskie pārstāvji, darbinieki tiek iepazīstināti klātienē vai ar e-klases sistēmas palīdzību, kā arī tā tiek publiskota pamatskolas  tīmekļa vietnē www.pbp.jelgava.lv 
11.6. Kārtībā var tikt veikti grozījumi atbilstoši valstī noteiktajam epidemioloģiskajam stāvoklim. 
11.7. Kārtība stājas spēkā 2020. gada 1. septembrī.

12. Rīcība, ja ir aizdomas vai tiek atklāts infekcijas gadījums pamatskolā

12. 
12.1.  Ja pamatskolas darbiniekam, veicot darba pienākumus, parādās akūtas elpceļu infekcijas pazīmes (drudzis, klepus, elpas trūkums), darbinieks:
12.1.1. pārtrauc darba pienākumu veikšanu un dodas mājās;
12.1.2. telefoniski informē pamatskolas direktori; 
12.1.3. sazinās ar savu ģimenes ārstu un vienojas par turpmāku ārstēšanu; 
12.1.4. ja ir iespējams kontakts ar citiem cilvēkiem pamatskolā vai citur, darbinieks lieto sejas masku vai mutes un deguna aizsegu;
12.1.5. darbinieks var atgriezties darbā tikai ar ārsta norādījumu.
12.2. Ja skolēnam, atrodoties pamatskolā, parādās akūtas elpceļu infekcijas pazīmes (drudzis, klepus, elpas trūkums), pamatskolas atbildīgā persona vai māsa:
12.2.1. izolē skolēnu atsevišķā telpā, un ja nepieciešams, atbilstoši skolēna vecumam, nodrošina tā paša pieaugušā, kas kontaktējās ar skolēnu pirms tam, klātbūtni;
12.2.2. lai novērstu darbinieka inficēšanās risku, skolēns lieto sejas masku vai deguna un mutes aizsegu, bet darbinieks – medicīnisko sejas masku;
12.2.3. atbildīgā persona sazinās ar skolēna likumiskajiem pārstāvjiem, kas nekavējoties ierodas pēc skolēna. Likumiskie pārstāvji telefoniski kontaktējas ar savu ģimenes ārstu. 
12.3. Skolēns atgriežas pamatskolā saskaņā ar ārstējošā ārsta norādījumiem.
12.4. Ja darbiniekam vai izglītojamajam pamatskolā tiek konstatēti nopietni veselības traucējumi (piemēram, smakšana), māsa izsauc Neatliekamās medicīniskās palīdzības dienestu.
12.5. Ja akūtas elpceļu pazīmes konstatētas diviem vai vairākiem skolēniem un ir radušās aizdomas par grupveida saslimšanu, pamatskola rīkojas atbilstoši šo noteikumu 12.1., 12.2. punktā  noteiktajai kārtībai un direktore telefoniski sniedz informāciju Slimību profilakses un kontroles centra attiecīgās  reģionālās nodaļas epidemiologam.
12.6. Ja skolēnam vai darbiniekam ir konstatēta Covid-19 infekcija, un šis gadījums ir epidemioloģiski saistīts ar pamatskolu, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas pamatskolas vadībai, iesaistītajām personām, kā arī lems par karantīnas noteikšanas nepieciešamību atsevišķai klasei vai pamatskolai. 






13. 
 


Direktore	              G. Paslauska

